Noch da Painkiller Tour im 1991a Joa is da Rob Halford aus Judas Priest ausgstiegn und hod a Solo-Karrier augfaungt. Da Rest vo da Band woa daun a poa Joa inaktiv. Im Joa 1997 haums  an neichn Sänga gfundn, und zwoa in Tim „Ripper“ Owens, dea wos vuahea in da Judas Priest – Coverband „British Steel“ gsunga hod. Midn neichn Sänga sans auf Tour gaunga und haums sogoa zwaa Studio-Oibm und a Live Scheibm aussabrocht. Da Rob Halford hod in dera Zeid sei Coming-Out ois easchta schwula Heavy-Metal Sänga ghobt.